Us desitgem bones festes d'hivern i un feliç 2019\nPublicat per Josep. a 12:00\nDilluns 14 gener - Davant l'ajuntament a Terrassa -Tornarem a la lluita per les pensions\nDissabte 15 desembre 12h- plaça Lluïs Companys a Terrassa-MANIFESTACIÓ-Per el blindatge de les pensions\nPublicat per Josep. a 8:00\nAmb l'esforç i participació de tothom, el futur de l'aigua pública comença avui.\nComunicat de la Taula de l’Aigua en relació a l’entrada en funcionament de la empresa “TAIGUA-EPEL”, encarregada de la gestió pública del servei d’abastament d’aigua potable als ciutadans i ciutadanes de Terrassa.\nEl dia 10 de desembre de 2018 és un moment històric per a la ciutat i una data per recordar.\nEl procés de remunicipalització de l’aigua ha estat el resultat d’un llarg i intens procés que ha tingut com a motor principal la pròpia ciutadania. Posant una primera pedra amb els signants del “Pacte per la gestió pública de l’aigua a Terrassa”, amb la complicitat de més de 8000 signatures ciutadanes, mitjançant el treball a través de les entitats i els col·lectius ciutadans reunits a l’entorn del Consell d’Entitats d’Acció Ciutadana i del Parlament Ciutadà de Terrassa.\nCom a Taula de l’Aigua de Terrassa, no podem començar aquest comunicat si no donant les gràcies a aquest conjunt d’entitats i de manera molt particular a la FAVT i les Associacions de Veïns, a l’Observatori Ciutadà Municipal, a la PAH-APE i a l’Espai Drets, també a la XES i a grups com Iai@flautes-Terrassa i Casal de la Dona, i amb molta complicitat a Dones d’Aigua. I també de manera molt especial a tota la xarxa d’Aigua és Vida i al European Water Movement, actors essencials.\nAquest procés ha estat possible pel compromís del Govern Municipal i del grups polítics de la CUP, TeC, ERC i PSC que junts formen una majoria absoluta en el Ple Municipal de 20 sobre 27 regidors. Ha estat el resultat d’un treball intens i complex, i també creatiu i innovador dels serveis tècnics i jurídics de l’Ajuntament que és del tot just reconèixer.\nCal a dir també que aquest procés ha estat una valuosa experiència de col·laboració i concertació. El govern i els grups polítics han estat capaços d’escoltar, proposar i sumar, i els grups socials hem sabut aportar opinions, idees i propostes, i contribuir a establir aquests ponts de confiança i col·laboració necessaris.\nNo ha estat un procés fàcil. L’empresa Mina-Agbar forma part d’una gran multinacional que ha fet de l’aigua el seu negoci, i és també una empresa profundament arrelada a la ciutat, en tot el seu entramat d’interessos i negocis. L’empresa, després de 75 anys de concessió, no ha acceptat el que estableixen les lleis, que el subministrament d’aigua potable a les llars és una competència municipal.\nEl retorn de la fi d’una concessió al seu legítim propietari, en aquest cas l’Ajuntament, hauria de ser un procés normal i fàcil. Però quan l’empresa concessionària és un “monstre” més poderós que el propi Ajuntament, amb una capacitat i experiència immensa de litigar als jutjats això pot complicar-se, que és el que ha passat.\nEn aquest cas l’empresa disposava també dels treballadors dels servei, de tota la informació sobre el servei, del control sobre el recursos generats per l’aigua, d’una capacitat immensa d’influir en l’opinió pública a través dels mitjans de comunicació, dels propis cercles i xarxes econòmiques de la ciutat, i amb la informació annexa a la tramitació de les factures a totes les llars.\nHan estat tramitats un conjunt important de litigis des de la pròpia Mina i altres instàncies i grups d'interès, i l’accés a la informació ha estat el gran problema a resoldre, a cada pas donat en el procés de remunicipalització l’ha seguit un contenciós o denúncia de l'empresa o dels seus cercles propers. Nombrosos han estat, els intents de paralitzar la recuperació de la gestió del servei mitjançant la demanda de mesures cautelars en els jutjats, que ha fet destinar a l'Ajuntament importants recursos humans i econòmics de la ciutat.\nUna vegada les mesures cautelars demanades per l’empresa, han estat denegades, ha sigut el moment en el que aquesta ja no podia bloquejar la informació sense incórrer en il·legalitats i els seus propis interessos, es podien veure seriosament perjudicats mes enllà, del que implica la pèrdua de la concessió, és quan Mina-Agbar canvia d’actitud i s’obre, un ampli procés de negociació per una transició “pacífica”.\nCom a Taula de l’Aigua vam considerar molt lamentable la primera imatge pública creada en alguns mitjans de comunicació en l’inici d’aquest procés de negociació, confonent a la població sobre el sentit del que és un procés de recuperació d’un servei públic, manipulant el concepte de gestió mixta, creant una imatge incorrecta d’incapacitat de l’Ajuntament per fer-se càrrec de la gestió del servei, i pitjor encara, degradant el sentit de la col·laboració públic-privada, donant la imatge i la impressió d’una capacitat de tràfic d’influències al marge de la legalitat.\nPer tot plegat i amb un acte de responsabilitat, considerem inevitable, i també desitjable, l’acord amb l’empresa per facilitar una transició al nou model sense ensurts. La posta en marxa del nou servei implica la subrogació dels treballadors i treballadores vinculats al servei, disposar d’uns locals d’oficines, tallers i magatzems adequats i disposar dels serveis necessaris de telefonia, serveis informàtics, laboratoris, manteniment i subministres.\nEl principi de continuïtat del servei esgrimit per l’Ajuntament lliga aquests contractes als antics proveïdors per un temps limitat, ha estat difícil imaginar altres opcions, donats els marges de temps dels quals es disposava, i la voluntat de no posar en perill aquesta continuïtat, donada la capacitat limitada dels recursos municipals i la complexitat del procés. És evident que tots els preparatius per la reversió haurien d’haver-se iniciat molt abans, i demanem la publicació de tota la informació relativa a aquests acords.\nTambé és evident que en la planificació futura mitjançant el Pla Director, el coneixement de com funciona la xarxa de distribució i els instruments de modelització són essencials per poder fer una diagnosi adequada, l’encàrrec d’aquest instruments de planificació a Mina, com a consultora que disposa dels coneixements necessaris, no pot donar resposta a tot el Pla, creiem que ha d’estar liderat per la nova empresa pública i obert a una àmplia participació, amb la missió no només d’orientar el pla d’inversions, sinó també d’orientar l’aplicació dels tretze principis de l’aigua a la ciutat.\nCreiem que la col·laboració público-privada és necessària, sempre mitjançant concursos públics puntuals per als diferents serveis que l’empresa pública ha de buscar en el mercat, i s’han de fer amb la transparència i la lliure concurrència que estableix la llei. Les funcions del Secretari i l’Interventor de l’Ajuntament, així com el necessari control social han de garantir que així sigui. Tot prenent en consideració que la col·laboració públic-públic (exempta d’interès de lucre), ha de ser un instrument prioritari per proveir-se d’aquests serveis.\nSom conscients que la recuperació d’un servei públic no conclou amb l’adaptació d’aquest al que la llei preveu com a gestió pública, és aquest el moment en el que ens trobem i podríem dir, que es concreta el dia 10 de desembre de 2018. A partir d’aquí s’inicien unes noves dimensions, la que té a veure amb la recuperació efectiva del servei, l’adaptació dels treballadors en el nou marc de treball, d’integració d’un nou equip gerencial, d’integració efectiva de tota la informació i el coneixement necessaris a la nova empresa pública, dels sistemes tècnics, informàtics, de comunicació, mesura, facturació i control de tots el sistemes, i més enllà d’això, d’apropiació de tots els coneixements sobre la xarxa, els sistemes i inclús la memòria del servei. Aquest és un procés necessari que implica temps i treball.\nI l’altra dimensió, la que te a veure amb el desenvolupament dels tretze principis que han de regir la gestió del servei d’aigua pública a la ciutat. Aquests principis tenen a veure amb la tasca encomanada a l’Observatori de l’Aigua de la Ciutat i que es concreta en el disseny i desplegament de la nova política i la nova cultura de l’aigua a la ciutat, en els àmbits de la millora permanent de l'eficiència i l’eficàcia del servei, de la millora de la qualitat de l’aigua, de la lluita contra el canvi climàtic i de la previsió de polítiques d'adaptació i de protecció dels ecosistemes aquàtics, que han de passar per la captació, pel consum responsable i la reutilització.\nHem de desplegar tot el que te a veure amb el dret humà a l’aigua i el preu just, en relació a l’accés a l’aigua, pensant també un sistema tarifari que integri el concepte de justícia social i dret humà. Hem de desplegar sistemes d’informació i comunicació, i també, de bateries d’indicadors que facilitin l’accés a la informació i la seva interpretació.\nI per a tot això, hem de construir una nova cultura de l’aigua, basada en la col·laboració entre els espais ciutadans, el món educatiu, el món acadèmic i universitari, els grup polítics, el govern de la ciutat i l’òrgan gestor, hem de fer de la col·laboració i la responsabilitat, l’eix\nd’aquesta nova cultura.\nPublicat per Josep. a 23:30\nDimarts 11 desembre-18h-Centre Cìvic President Macià - Acte de Marea Pensionista de Terrassa.\nL@s Iai@flautes-Terrassa estamos luchando por las pensiones desde nuestra formación en el 2013.\nIndividualmente la mayoría de nosotr@s tiene sus afinidades políticas y/o sindicales, como no podría ser de otra manera, pero como colectivo desaparecen estas diferencias para estar en la lucha de los puntos que compartimos.\nComo colectivo, no somos afines a ningún partido político ni sindicato, pero nos adherimos a los que luchan a favor de las pensiones y con los que compartimos muchos puntos reivindicativos, cada uno con sus matices, sin discriminación, al lado un@s de otr@s, hombro con hombro, sumando esfuerzos, sin egos que dividan, luchando en un frente común con todos los puntos que nos unen y sin los que nos harían discrepar.\nSiempre que hemos organizado actividades en pro de las pensiones hemos invitado, han colaborado y hablado representantes de Marea Pensionista, como agradecimiento queremos colaborar haciendo difusión del acto del día 111, aunque no hayamos sido explícitamente invitados, como tampoco lo ha sido el Moviment per unes Pensions Dignes a Terrassa (MPD) que defiende los mismos intereses y del que Marea Pensionista de Terrassa formó parte.\nNos adherimos a la convocatoria que hace Marea Pensionista de Terrassa del acto que se celebrará el próximo martes dia 11 de diciembre a las 18 h. en Terrassa, en el Centre Cívic President Macià, Rambla Francesc Macià 189, Sant Pere Nord, donde se hablará de los planes privados de pensiones, las hipotecas inversas y los planes de pensión de empresa con los que el capital pretende ahora hacer negocio a costa de l@s trabajadores y jubilad@s. Intervendrán Domiciano Sandoval, Emilia Alonso y Manuel Tórtola de Marea Pensionista.\n#Iai@flautes-Terrassa 7 diciembre de 2018\nDilluns 10 desembre 19h - Concentració Davant Mutua de Terrassa - L'atenció Primària Abans de tot !!!\nPublicat per Josep. a 23:00\nDilluns 10 desembre-10:30h - Davant l'Ajuntament - 11 mesos de lluita per les pensions\nDilluns 3 desembre-10:30h - Davant l'Ajuntament - Dret a Jubilació amb 40 anys cotitzats.\nPublicat per Josep. a 10:30\nDivendres 30nov 11h-CAP Rambla-CAP Snt Llàtzer-Manifestació Metges Sanitat Qualitat\nPublicat per Josep. a 19:54\nDijous 29 novembre 18:30h-Davant l'Ajuntament-Lectura de la moció SALUT\nPublicat per Josep. a 15:00\nDijous 29 novembre 18:30h-Davant l'Ajuntament-Concentració Comissió Residències Públiques\nPublicat per Josep. a 0:00\nDilluns 26 novembre-10:30h Davant l'Ajuntament - Renda Garantida de Ciutadanía - Ja !\nDilluns 19 novembre-10:30h Davant l'Ajuntament - PROU retencions de IRPF a les PENSIONS\nPublicat per Josep. a 16:49\nDijous 15 de novembre a les 19h al C.C President Macià - Assemblea Comissió Residències Públiques\nConcentració contra la sentència del Tribunal Suprem 10/nov/2018\nAvui Concentració davant els jutjats de Terrassa convocada per #Iai@flautes-Terrassa i altres agrupacions i entitats per exigir la neutralitat de la judicatura, en contra de la sentència del Tribunal Suprem sobre l'impost de les hipoteques (impost d’actes jurídics documentats) i per dir que prou lleis que només beneficien als poderosos\nCliqueu damunt la imatge per veure mes fotografies.\nPublicat per iaioflautes Terrassa a 20:32\nDilluns 12 novembre-10:30h Davant l'Ajuntament - PRIVATITZACIÓ de les PENSIONS, NO !\nPublicat per Josep. a 11:15\nDissabte 10 novembre 18h-Davant els Jutjats a Terrassa-Concentració-Prou beneficis al poderosos.\nPublicat per Josep. a 12:44\nDissabte 10 novembre 18h-Davant els Jutjats a Terrassa-Concentració-DIGUEM PROU !\nPublicat per Josep. a 13:21\nDavant la involució democràtica de l'estat espanyol.\nDavant la involució democràtica\n... que s'està produint als últims temps arreu de l'estat espanyol, que va començar amb l'aprovació de la "Ley Mordaza", els Iai@flautes-Terrassa, com a col·lectiu de persones que sempre lluitem per defensar la llibertat, la democràcia i la justícia (de manera especial per la justícia social) considerem que no podem romandre callades, ja que aquesta involució perjudica a tota mena de persones de qualsevol origen.\nActualment estan encausades judicialment, sense respectar-se a fons la seva llibertat d'expressió o ideològica, diferents persones arreu de l'estat espanyol per l'única causa de manifestar el que pensen, per fer cançons, titelles o twits en discrepància amb el poder dominant. El més greu és que algunes acaben en presó preventiva complint una pena i condemna de molts mesos sense judici ni sentència, com és el cas de les persones preses polítiques.\nLes gravíssimes acusacions infundades i desproporcionades que fa la fiscalia de l'estat, contra els dirigents socials i polítics sobiranistes catalans, mostra un greu retrocés de l'estat de dret que recorda una època, de més de quaranta anys enrere que, erròniament, ja es creia superada. Aquestes acusacions comporten una falta de garanties en aquest procés judicial. Sembla que hi ha més voluntat d'escarment i de venjança que no pas de fer justícia, per unes actuacions que en altres països d'Europa -amb veritable tradició democràtica- els seus tribunals no hi veuen motiu de persecució per aquests fets.\nCal trobar solucions polítiques i democràtiques al conflicte existent encallat entre una bona part de la població de Catalunya i Espanya, ni judicials ni penals, la via repressiva no és gens positiva, aquesta només porta i portarà a l’increment del conflicte. Cal que tothom i, de manera especial, els responsables polítics mantinguin el diàleg i els ponts oberts.\nCal que tothom respongui de manera pacífica i valenta en defensa dels valors democràtics actualment amenaçats. Cal que entre totes i tots defensem els drets i llibertats fonamentals.\nExigim la llibertat immediata de totes les persones preses polítiques.\nPublicat per Josep. a 10:07\nDilluns 5 novembre-10:30h Davant l'Ajuntament -NO a la PRIVATITZACIÓ de les PENSIONS\nPublicat per Josep. a 11:20 Cap comentari:\nDilluns 29 octubre 10:30h a Terrassa a l'Ajuntament - Concentració - EXIGIM Pensions públiques i suficients\nPublicat per Josep. a 7:30\nDijous 25 octubre 18:30h a Terrassa a l'Ajuntament - Lectura pública de la Moció Sobre habitatge i subministarments bàsics\nPublicat per Josep. a 14:20\nDijous 25 octubre 17:30h a Terrassa Davant el CAP Rambla (Mútua Rambla) per exigir que s'obrin les agendes de llista d'espera.\nCliqueu damunt la imatge per veure'n tota la informació.\nPublicat per Josep. a 13:43\nDilluns 22 octubre 10:30h a Terrassa a l'Ajuntament - Concentració - DEROGACIÓ REFORMA LABORAL !\nPublicat per Josep. a 7:00\nDilluns 15 octubre 10:30h a Terrassa a l'Ajuntament - Concentració - BLINDEM les PENSIONS !\nDilluns 8 octubre 10:30h a Terrassa a l'Ajuntament - Concentració - PENSIONS IGUALTAT DE GèNERE\nDimarts 2 oct a les 19h Xerrada Col·loqui a Can Jofresa sobre el Moviment per a unes Pensions Dignes\nDilluns 1 octubre 10:30h a Terrassa a l'Ajuntament - Concentració - PENSIONS mes IPC Sí o Sí\nPublicat per Josep. a 7:54\nCada Dilluns a la porta de l'Ajuntament a Terrassa CONCENTRACIÓ per les PENSIONS\nPublicat per Josep. a 22:39\nDilluns 24 setembre 10:30h a Terrassa a l'Ajuntament - Concentració - No a la pèrdua de poder adquisitiu de les PENSIONS !\nPublicat per Josep. a 7:52\nDilluns 17 setembre 10:30h a Terrassa a l'Ajuntament - Concentració - Tornem a la lluita per les PENSIONS\nPublicat per Josep. a 19:00\nDilluns 10 Setembre 19h. Rambla-Davant del Mercat- Commemoració Primera Diada Nacional de Catalunya\nDilluns 10 Setembre 19h.\nRambla-Davant del Mercat a Terrassa\nCommemoració Primera Diada Nacional de Catalunya\n"Llibertat, Amnistia i estatut d'autonomia"\nPublicat per Josep. a 12:41\nDijous 28 juny 19h a l'Ajuntament de Terrassa - Lectura pública de la Declaració de Drets i la Declaració contra la Repressió\nLectura pública de la Declaració de Drets i la Declaració contra la Repressió\nCom ja sabeu, el proper dijous dia 28 de juny està previst realitzar les lectures, al Ple municipal, de la Declaració de Drets i la Declaració “Contra la repressió de l’Estat espanyol”, tal com es va aprovar al II Parlament Ciutadà.\nTot i que encara no se’ns ha confirmat per part de l’ajuntament, a la reunió del plenari del Consell d’Entitats d’Acció Ciutadana, del dissabte 16 de juny, es va acordar convocar una concentració davant l’ajuntament a les 19h per dur a terme una lectura pública de les dues declaracions.\nPel que fa a la Declaració de Drets, tal com ja s’ha dit en nombroses ocasions, amb la seva lectura al ple de l’ajuntament, el que pretenem és iniciar un treball col·lectiu, comú, transversal i solidari, amb voluntat de llarga durada en el temps i que pugui ser fructífer i resolutiu. Per poder assolir aquest objectiu, és necessària la implicació de totes les entitats, col·lectius, plataformes i persones conscienciades que hi vulguin participar i treballar.\nEn relació a les quatre mocions de drets (Dret a una habitatge digne i als subministraments bàsics, Dret a la Salut, Dret a l’Educació, i Dret a un treball i a unes pensions dignes) està previst treballar amb les entitats, col.lectius i plataformes que van elaborar-les per tal de confeccionar un calendari de treball comú que reculli no només la previsió de presentació al Ple municipal de cada moció, sinó també les accions i actes que s’haurien de realitzar per tal de poder aconseguir que aquestes mocions tinguin ressò ciutadà i siguin recollides en les propostes electorals de les properes eleccions municipals del maig del 2019, entre d’altres propòsits que haurem d’anar consensuant i concretant entre totes i tots en els espais comuns que tenim (Consell d’entitats, Espai Drets...) i sempre a partir de les vostres aportacions.\nPer tot això, us animem a venir el dijous dia 28 de juny, a les 19h al Raval, amb les vostres samarretes, per fer la lectura pública de les declaracions i a continuació assistir al Ple Municipal.\nUs esperem i, mentre tant, ens podeu trobar a:\nConsell d'Entitats d'Acció Ciutadana de Terrassa Un espai per a la participació ciutadana i per a una acció independent, col·laborativa i intel·ligent.\nfacebook : Consell d'Entitats\ntwitter : @conselltrs\ne-correu : conselltrs@gmail.com\ne-correu : parlament.terrassa@gmail.com\ntwitter : @Parla_mentTRS\nGrup Dinamitzador - Consell d'Entitats d'Acció Ciutadana\nLes concentracions per les pensions tornaran al setembre\nS'ha acabat el curs escolar, ara els avis tenim altre feina, ... a més, fa molta calor,\nper això :\nPublicat per Josep. a 17:30\nDilluns 18 juny 10:30h a Terrassa a l'Ajuntament - Concentració - Levantate del sillón y defiende tu pensión\nPublicat per Josep. a 7:48\nDilluns 11 juny 10:30h a Terrassa a l'Ajuntament - Concentració - Gobierne quien gobierne las pensiones se defienden\nPublicat per Josep. a 7:43\nDilluns 4 juny 10:30h a Terrassa a l'Ajuntament - Concentració de cada dilluns per el futur de les pensions\nPublicat per Josep. a 7:45\nDilluns 28 maig 10:30h a Terrassa a l'Ajuntament - Concentració - Que no et robin la pensió\nDissabte 26 maig 11h Rambla d'Ègara Davant del mercat per les PENSIONS d'avui i de demà\nUs esperem a totes i a tots.\nPublicat per Josep. a 7:59\nDijous 24 maig 19h Mútua Terrassa - 2a. Jornada de lluita contra la llista d'espera\nPublicat per Josep. a 21:13\nDimarts 15 maig 19h - Sala Polivalent de Can Jofresa - Parlarem de les pensions\nPublicat per Josep. a 14:11\nDijous 10 maig 19h. Centre Cívic Montserrat Roig Renda Garantida Ciutadana\nDijous 10 maig 19h.\nCentre Cívic Montserrat Roig\nAv Barcelona 108 - 08222 - Terrassa\nManifestació del 5 de Maig a Terrassa -- Per unes pensions dignes per avui i per demà\nVideo d'Alfonso Echávez -- Gracies Alfonso !!\nGracies per ser amb nosaltres !!!\nPublicat per Josep. a 19:30\nDilluns 10:30h a Terrassa a l'Ajuntament - Concentració de lluita per unes pensions públiques DIGNES !\nPublicat per Josep. a 11:00\nDissabte 5 maig 11h Rambla d'Ègara Davant del mercat per les PENSIONS d'avui i de demà\nCada dilluns 10:30h a Terrassa a l'Ajuntament - Concentració de lluita per unes pensions públiques DIGNES !\nDilluns 23 - 10:30h - Ajuntament de Terrassa Concentració de lluita per unes pensions públiques DIGNES !\nPublicat per Josep. a 11:54\nDissabte 21 abril de 9:30 a 14h CC President Macià - II Parlament Ciutadà de Terrassa.\nCada dilluns 10:30h Ajuntament de Terrassa Concentració de lluita per unes pensions públiques DIGNES !\nDiumenge 15 abril 12:30h Plaça Espanya Barcelona Manifestació de l'Espai Democràcia i Convivència\nDemocràcia o dictadura? Aquesta es la qüestió\nEls Iai@flautes-Terrassa no estarem ni callats ni quiets davant l'enèsim atac que el poc democràtic i dictatorial estat espanyol, malaltís de venjança, amb la connivència del parcial poder judicial fa envers l'independentisme català.\nCom a col·lectiu, no tolerem que hi hagi gent a la presó per les seves conviccions polítiques, es a dir presos polítics, als que donem tot el nostre suport tant a ells com a les seves famílies.\nNi la població catalana ni l’espanyola, discrepant amb el discurs oficial de l'actual govern, mereixen de ser menystingudes.\nEn aquests moments convé que, tots/es els realment demòcrates, siguem del color polític que siguem, ens unim i mobilitzem, de manera pacífica però contundent, per impedir retornar a l’etapa negra del franquisme que molts de nosaltres hem viscut i que, potser equivocadament, molts ja la consideràvem superada.\nPer tot això, tornem a manifestar que:\nIai@flautes-Terrassa hem lluitat, lluitem i lluitarem per aconseguir: La pau, les llibertats individuals i col·lectives, la democràcia real o participativa i la justícia de tot tipus, en especial la justícia social.\nIai@flautes-Terrassa Terrassa, abril 2018\nPublicat per Josep. a 7:17\nDissabte 14 abril 11 h Pza.Urquinaona Barcelona Manifestació En defensa de les Pensions Públiques\nPublicat per Josep. a 12:30\nDijous 12-Abril a les 12h Concentració al CAP EST\nDijous 12 Abril a les 12h\ndavant del CAP EST\n(Carrer de Ciudad Real 31)\nPublicat per Josep. a 12:11\nDilluns 14 gener - Davant l'ajuntament a Terrassa ...\nDissabte 15 desembre 12h- plaça Lluïs Companys a T...\nAmb l'esforç i participació de tothom, el futur de...\nDimarts 11 desembre-18h-Centre Cìvic President Mac...\nDilluns 10 desembre 19h - Concentració Davant Mutu...\nDilluns 10 desembre-10:30h - Davant l'Ajuntament -...\nDilluns 3 desembre-10:30h - Davant l'Ajuntament - ...\nDivendres 30nov 11h-CAP Rambla-CAP Snt Llàtzer-Man...\nDijous 29 novembre 18:30h-Davant l'Ajuntament-Lect...\nDijous 29 novembre 18:30h-Davant l'Ajuntament-Conc...\nDilluns 26 novembre-10:30h Davant l'Ajuntament - R...\nDilluns 19 novembre-10:30h Davant l'Ajuntament - P...\nDijous 15 de novembre a les 19h al C.C President M...\nConcentració contra la sentència del Tribunal Supr...\nDilluns 12 novembre-10:30h Davant l'Ajuntament - P...\nDissabte 10 novembre 18h-Davant els Jutjats a Terr...\nDilluns 5 novembre-10:30h Davant l'Ajuntament -NO ...\nDilluns 29 octubre 10:30h a Terrassa a l'Ajuntamen...\nDijous 25 octubre 18:30h a Terrassa a l'Ajuntament...\nDijous 25 octubre 17:30h a Terrassa Davant el CAP ...\nDilluns 22 octubre 10:30h a Terrassa a l'Ajuntamen...\nDilluns 15 octubre 10:30h a Terrassa a l'Ajuntamen...\nDilluns 8 octubre 10:30h a Terrassa a l'Ajuntament...\nDimarts 2 oct a les 19h Xerrada Col·loqui a Can Jo...\nDilluns 1 octubre 10:30h a Terrassa a l'Ajuntament...\nCada Dilluns a la porta de l'Ajuntament a Terrassa...\nDilluns 24 setembre 10:30h a Terrassa a l'Ajuntame...\nDilluns 17 setembre 10:30h a Terrassa a l'Ajuntame...\nDilluns 10 Setembre 19h. Rambla-Davant del Mercat-...\nDijous 28 juny 19h a l'Ajuntament de Terrassa - Le...\nLes concentracions per les pensions tornaran al se...\nDilluns 18 juny 10:30h a Terrassa a l'Ajuntament -...\nDilluns 11 juny 10:30h a Terrassa a l'Ajuntament -...\nDilluns 4 juny 10:30h a Terrassa a l'Ajuntament - ...\nDilluns 28 maig 10:30h a Terrassa a l'Ajuntament -...\nDissabte 26 maig 11h Rambla d'Ègara Davant del mer...\nDijous 24 maig 19h Mútua Terrassa - 2a. Jornada de...\nDimarts 15 maig 19h - Sala Polivalent de Can Jofr...\nDijous 10 maig 19h. Centre Cívic Montserrat Roig R...\nManifestació del 5 de Maig a Terrassa -- Per unes ...\nDilluns 10:30h a Terrassa a l'Ajuntament - Concent...\nDissabte 5 maig 11h Rambla d'Ègara Davant del merc...\nCada dilluns 10:30h a Terrassa a l'Ajuntament - Co...\nDilluns 23 - 10:30h - Ajuntament de Terrassa Conce...\nDissabte 21 abril de 9:30 a 14h CC President Macià...\nCada dilluns 10:30h Ajuntament de Terrassa Concent...\nDiumenge 15 abril 12:30h Plaça Espanya Barcelona M...\nDissabte 14 abril 11 h Pza.Urquinaona Barcelona Ma...


Saliente (CUP): "No volem càrrecs, volem revertir la marca Barcelona" | betevé\nReguant, defensa la feina dels regidors de la CUP al consistori: "Quan hi som l'Ajuntament vira a l'esquerra"\nGuillem Martínez | divendres, 10 de maig del 2019, a les 22.48\nLa candidata de la CUP Capgirem Barcelona a l’alcaldia, Anna Saliente, ha iniciat oficialment la campanya per a les eleccions municipals 2019 a la plaça del Raspall de Gràcia. Allà, ha denunciat la situació “d’emergència social” que pateix Barcelona i ha recordat que el 28 % dels barcelonins viuen sota el llindar de la pobresa. Ha clos l’acte de reconeixent que no són “polítics professionals” però això, ha dit, els diferencia: “No volem càrrecs, no volem cadires però sabem perquè lluitem, volem revertir la marca Barcelona”.\nLa regidora de la CUP, Eulàlia Reguant, ha obert l’acte defensant la tasca de la seva formació el darrer mandat al consistori. Reguant ha assegurat que volen seguir a l’Ajuntament per “fer front la marca Barcelona, un model que fa 40 anys que es construeix govern a govern”. Ha defensat que s’ha demostrat que quan els cupaires són al consistori “passen coses” i que quan hi són, l’Ajuntament “vira a l’esquerra, s’escolten els moviments i es posen les necessitats de les veïnes al centre de les polítiques”. Un fet, ha afegit, que continua essent primordial, ja que la situació d’emergència habitacional que pateix la ciutat.\nEl diputat de la CUP, Carles Riera, ha participat en aquest acte central de campanya. Ha descrit la candidatura de la CUP com “l’esquerra i l’indpendentisme real”, enfront d’Ada Colau i Ernest Maragall. En aquest sentit, ha criticat a Colau haver donat “prioritat als especuladors, al turisme de masses i als rics” i haver donat “un pas al costat” l’1 d’octubre. A Maragall l’ha titllat de “fals independentista”. I ha recordat que és “un dels responsables de la Barcelona que avui patim, la del creixement especulatiu, guapa per als rics i precària per als pobres”.


Projecten pistes d’esquí indoor a la ciutat de Barcelona – Comunicatur\nHome/Destinacions/Projecten pistes d’esquí indoor a la ciutat de Barcelona\nProjecten pistes d’esquí indoor a la ciutat de Barcelona\nUna empresa holandesa vol instal·lar l’SnowWorld, el complex d’esports d’hivern, en el barri barceloní de la Marina del Prat. La inversió seria de 45 milions d’euros i dotaria d’una oferta esportiva i d’oci complementària a l’àrea de Barcelona.\nSegons està avançant l’empresa als mitjans de comunicació les característiques d’aquest projecte comptaria amb una pista d’esquí de fins a 300 metres, però també inclou un hotel amb 200 habitacions, restaurants i gimnàs. La previsió és d’atreure 300.000 visitants l’any.\nEls promotors porten vuit anys treballant i l’ajuntament ho veu amb bons ulls. Dos dels objectius de la ciutat són descentralitzar el turisme i convertir-se en seu dels Jocs Olímpics d’hivern cap el 2016, ambdós estan en sintonia amb el projecte.\nEl capital semblaria assegurat pels recursos propis de l’empresa i l’aportació de préstecs bancaris. El projecte que generaria 200 llocs de treball, està pendent de l’aprovació d’un pla urbanístic en aquesta zona. Un dels principals esculls és que la instal·lació fa necessari resituar el Banc dels Aliments però sembla que l’empresa es faria càrrec d’aquest reubicació.\nEl projecte també inclou dues pistes d’hoquei gel i tres de cúrling. La Federació Catalana d’esports d’Hivern dóna suport a la proposta de l’empresa holandesa. Per generar fred s’aprofitaria l’excedent del gas liquat que arriba al port de Barcelona i que, ara mateix, es perd al mar.\nEscapadarural.com unifica la seva oferta de 28.000 cases rurals a 5 països\n6,5 milions perquè els municipis millorin la seva competitivitat turística\nTarragona bat rècords i rep més de 2 milions de visitants en un any\nQuins són els pobles més bonics d’Espanya?


Un sistema de prevenció basat en l'ús de les noves tecnologies - C4H Catalunya\nMillora la teva qualitat de vida amb C4H\nC4H és un projecte d’innovació social, amb l’objectiu de donar suport a les persones que vulguin millorar el seu estil de vida, i actua a tres nivells:\nReduint comportaments sedentaris i realitzant suficient activitat física;\nParticipant d’una vida social activa;\nAdoptant una dieta sana i equilibrada basada en els principis de la dieta mediterrània.\nTreient profit de les millors pràctiques en el sector de l’Atenció Sanitaria i l’experiència de professionals reconeguts en els camps de la salut, el benestar, la ciència i la tecnologia, C4H vol crear i validar un sistema de prevenció senzill i eficaç basat en l’ús de les noves tecnologies.\nC4H, a setembre 2015, arriba a l’última fase, que té lloc a tres països (Espanya, Itàlia i Grècia) amb l’objectiu a llarg termini de fer-lo sostenible i aplicar-lo en les altres nacions europees.


Dimecres, 27 Juny 2018 15:40\nMirant l'estampa a la platja ens queien –perdó per l'expressió– els genitals a terra. Podríem allargar-nos sobre aquell grup de joves mutant la seva naturalesa a la de la gamba pels efectes d'irradiació del sol. Segur que no s'havien posat protector, s'estaven estirats sobre les tovalloles i astorats davant la seva pantalla de mòbil. No es creuaven paraula i em va semblar que el seu vermell cutani anava a més a cada segon.\nEl mòbil ens té posseïts. Ho escric en primera persona fidedigna, culpable com sóc d'aquesta capacitat abstractiva que té el maleït dispositiu en la nostra vida i en com interactuem els uns amb els altres. El punyetero mòbil que fins i tot, heretge, s'atreveix a interrompre un diàleg franc a mig àpat o la conversa que és suggerent, precisament, per deixada anar. Ens posem les mans al cap sobre aquesta moda del pòtol que presideix els Estats Units, de funcionar a través de tuits i tronar ràpidament i instantàniament a través de les xarxes socials i en canvi som partícips d'una manera de fer similar, a escala menys disminuïda, quan hiperactivem la necessitat d'escriure per existir i versionem de forma perversa el cèlebre precepte socràtic.\nHo experimentem en dies com dijous, quan en saber de la llibertat provisional pels violadors de 'La Manada' tots corríem a l'exercici que ens autoimposem de dir-la, grossa o petita, però de dir-la. Vaig esborrar quatre vegades el que havia escrit, perquè avui en dia un tuit et pot fer força més que pessigolles legals. No sé ni en què vaig acabar reparant. Però a la meva manera, personal i intransferible, no deixava de reproduir el mateix patró de conducta irascible que el boig d'en Trump.\nSi algun cop heu perdut el mòbil, segur que l'heu tornat a perdre. Als que ens passa, reincidim. Correm a tenir-ne un altre, perquè hi treballem i disposar-ne no és pas un capritx. El darrer cop vaig estar-ne tres, de dies, sense dur-lo ni dependre'n. Recordo que vaig pujar a prendre la fresca al terrat i em va recordar quan abans associàvem el repòs a la pèrdua de connectivitat.\nTot plegat és picar ferro fred i el mal ja està fet. No es tracta de ser anticíclics, sinó de pujar més sovint al terrat. O de posar el mode avió sense necessitat d'entrar a teatre. Em sembla que el petit aparell ens idiotitza i que a mesura que hem desenvolupat el moviment del polze hem perdut la capacitat de cloure el puny.


Actualitat Al Carrer Confiscació de marihuana rècord a Espanya en una operació a Catalunya\nLa Guàrdia Civil intervé 2.700 quilos de droga processada i deté 25 persones\nAl Carrer 11/01/2019 13:26\nMarihuana confiscada durant l'operació Heyho\nLa Guàrdia Civil ha realitzat a Catalunya la confiscació de marihuana més gran fins ara a Espanya: 2.700 quilos ja processats. 25 persones de diverses nacionalitats i amb edats entre 20 i 60 anys han estat detingudes en el marc d'aquesta operació, denominada Heyho i executada amb la col·laboració de les policies locals de Llinars del Vallès, Sant Esteve Sesrovires i Lloret de Mar.\nEls responsables de l'organització eren britànics i neerlandesos. Dues plantacions de marihuana han estat desmantellades a Cabrera de Mar i Calafell. Als detinguts, que residien en aquesta darrera localitat i a Mataró i Castelldefels, se'ls atribueixen delictes contra la salut pública, pertinença a organització criminal, tinença il·lícita d'armes, falsedat documental i defraudació del fluid elèctric xifrada en 85.000 euros.\nLa Guàrdia Civil havia començat la investigació el passat mes d'abril, quan va confiscar 400 quilos de marihuana i 20 d'haixix a la Jonquera i va determinar l'existència d'una organització establerta a Catalunya i el País Basc que conreava i distribuïa marihuana i haixix mitjançant diverses cèl·lules interconnectades.\nUsant plantacions indoor per produir i empreses fictícies i enviaments camuflats entre productes legals, com hortalisses, per distribuir, destinaven la producció de droga al Regne Unit i els Països Baixos, precisament d'on procedeixen els caps de l'organització.\ncànnabis Guàrdia Civill


La nova logística mou més bits que àtoms | Francesc Muñoz | Barcelona | Gran angular | L'Econòmic\nLa nova logística mou més bits que àtoms La nova logística mou més bits que àtoms La nova logística mou més bits que àtoms La nova logística mou més bits que àtoms + La nova logística mou més bits que àtoms E-mail\nMagatzem robotitzat del gegant del comerç electrònic Amazon a Castellbisbal. ARXIU.\nLa nova logística mou més bits que àtoms La nova logística mou més bits que àtoms La nova logística mou més bits que àtoms La nova logística mou més bits que àtoms La nova logística mou més bits que àtoms E-mail\nLa logística té un paper central en la transformació digital de les empreses. De fet, en moltes organitzacions les accions que s’estan duent a terme per millorar l’eficiència de la cadena de subministrament estan sent la porta d’entrada de la revolució digital i el punt de suport de la palanca per abordar canvis més importants.\nHi ha raons de sobres. S’estima que a Catalunya les activitats logístiques suposen un 12,2% del PIB, això representa prop de 27.400 milions d’euros, segons uns càlculs elaborats per la patrona Pimec Logística i presentats en el marc de la passada edició del SIL (Saló Internacional de la Logística). “Cada cop té més pes en el compte de resultats de les empreses, per això optimitzar la logística és cabdal”, assenyala el president de Pimec Logística, Ignasi Sayol.\nEls primers passos en aquesta optimització ja es van fer fa més d’una dècada amb l’eliminació del paper en l’administració interna i l’automatització del magatzem. Ara, amb el lema “moure caixes no genera valor afegit”, algunes empreses estan incorporant robots i substituint els seus mossos de magatzem. Fernando Fandiño, director de vendes per al sud d’Europa del fabricant de robòtica danès MIR, explica que quan arriba una comanda l’assumeix el robot que està més a prop de la mercaderia, així s’estalvia temps i energia en el procés.\nLa indústria de l’automoció és pionera en aquest camp. Enric Martí, director de logística de Seat, indica que la companyia de Martorell està accelerant la robotització perquè les màquines facin feines de magatzem. Nestlé té el mateix compromís. Jordi Aycart, director de cadena de subministrament de la filial espanyola, assegura que no vol persones fent tasques repetitives. “Els volem alliberar perquè vagin a visitar els nostres clients per saber com poder millorar”, subratlla.\nAC Marca, el fabricant de marques com ara Norit i Sanitol, va aprofitar el trasllat de la factoria de l’Hospitalet de Llobregat a Sant Llorenç d’Hortons el 2007 per fer un magatzem automatitzat. El seu repte ara és “explotar totes les dades que aquest canvi està generant”, diu Pablo Casanova, director de logística de l’empresa de detergents. “Això no va de transformació tecnològica sinó de gestionar dades, i no va de competir sinó de col·laborar”, indica el directiu de Seat.\nLa digitalització de la logística és un dels pilars de la indústria 4.0 i tothom veu que comença a ser possible abordar reptes que fins ara només es podien somiar: “Podrem garantir a una persona que demà entri a un concessionari d’Àustria que rebrà el cotxe en 21 dies i li podrem dir la procedència de cadascuna de les peces del seu vehicle”, diu Martín, que va participar en una jornada sobre implementació de la digitalització en el SIL.\n¿És important que el comprador d’un Seat Ateca sàpiga la traçabilitat de tots els components que l’integren? Probablement no, tot i que és una informació que té ja el seu pes en les decisions de compra. En tot cas, el que és rellevant és que el fabricant tingui aquesta informació i la sàpiga utilitzar per optimitzar els seus processos, perquè eficiència és menys costos i, en conseqüència, preus més competitius, i això sí que interessa al comprador.\nEninter és una empresa de Cornellà de Llobregat d’instal·lació i manteniment d’ascensors que està en ple procés de transformació digital. Amb una mentalitat molt pragmàtica, el director de gestió de la cadena de subministrament, Just Piferrer, explica que la digitalització va de parlar molt i amb molta gent: “Mai he parlat tant com aquests dies”, diu en to jocós. És una empresa veterana, sòlida i que guanya diners, però amb uns procediments en la seva logística “molt oxidats”, reconeix. Acostumats a actuar quan sona el telèfon i algú informa d’una avaria, Eninter s’ha convertit en una empresa “reactiva”, fins i tot en l’actitud dels treballadors. “Hem de canviar i anar-hi abans que l’ascensor s’espatlli, és a dir, ser proactius”, declara Piferrer.\nPerquè això sigui possible, l’empresa ha de saber aprofitar la informació de què disposa i generar mecanismes de predicció: saber que una avaria està a punt de succeir i anticipar-s’hi. A més de canviar la cultura de l’empresa, Piferrer ha detectat que és clau canviar la manera de gestionar el magatzem. “Vull oblidar-me dels cargols que tinc”, diu taxatiu.\nPiferrer es refereix a superar la manera tradicional de gestionar els inventaris en les empreses. Aquestes saben que no tots els articles del seu magatzem tenen la mateixa rotació, per això els organitzen segons l’anàlisi ABC, de classificació de la mercaderia. Els productes A són els més preuats per a l’empresa, solen representar el 20% en volum, però generen el 80% del valor. A l’altre extrem hi ha els productes C, més nombrosos, de menys impacte, però que al cap i a la fi també són importants.\n“El problema sorgeix quan la cartera de productes augmenta, els canals es multipliquen, els mercats de destinació se sofistiquen i els marges es redueixen, com està succeint ara”, explica Pilar Hernández, directora de desenvolupament de negoci de Toolsgroup. Aleshores cal cercar noves eines de gestió de l’inventari. I aquí entren el big data (les dades massives) i la intel·ligència artificial, que, al servei de la logística, la poden fer més predictiva i prescriptiva.\nDetecció de demanda.\nAvui dia és possible remuntar en la cadena de subministrament per arribar directament al consumidor final i obtenir dades per posteriorment analitzar-les i elaborar un pronòstic. Es tracta de saber què compraran els clients, amb quina quantitat, quan i a quin lloc molt abans que ho facin. Gestionar l’estoc i la logística amb aquesta informació és optimitzar al màxim els recursos, el somni de qualsevol gestor. La demand sensing o detecció de demanda és una enorme revolució perquè permet introduir-hi tot tipus de variables com ara la climatologia, el tràfic del web i les xarxes socials, indicadors econòmics i molts altres factors que puguin influir-hi.\n“Ser capaç de sentir la demanda abans i de manera més ràpida és un gran avantatge competitiu”, conclou Pilar Hernández.\nPes de la logística.\nPimec ha recalculat la contribució a l’economia, triplicant el valor que se li assignava. S’acosta a l’estimació que fa l’Observatori de la Logística, d’un 13,8%.\nMilions d’euros de valor total.\nInclou el transport i els magatzems i els serveis postals (9.991 milions d’euros) però també els consum que aquestes activitats fan en altres sectors (17.398 milions).\nPes el 2007.\nSegons el càlcul de Pimec, fa una dècada, la contribució relativa era inferior en gairebé dos punts.\nS’estima que és el sector on més pesen les activitats logístiques, seguit del comerç, amb el 13,7%.\nSón els sectors on menys pes tenen aquest tipus de tasques.\nSOS per falta de perfils\nLa falta de perfils professionals qualificats de la logística s’ha situat com una de les principals preocupacions del sector, segons una enquesta de Prologis, un fons d’inversió especialitat en la promoció i gestió d’espais per a la logística. Gustavo Cardozo, director general de la firma a l’Estat, assegura que ja es detecta competència per captar treballadors entre empreses d’una mateixa zona. L’automatització dels magatzems i la digitalització condicionen la recerca de personal, que topa amb la mala imatge que el sector té entre les noves generacions. Els nous desenvolupaments logístics tenen en compte aquests factors apostant per un producte més atractiu: amb més serveis, de millor qualitat i millors serveis de transport.\nL'econòmic 14-07-2019, Pàgina 32


Equipaments - Vicent Solé Mobiliari\nOptimitzar l’espai de treball. Fer-lo més funcional i ordenat, professional. Fer-lo més còmode per tal de concentar-se, de dialogar, de treballar en equip. Gestionar, coordinar i prendre decisions amb elegància i simplicitat.\nÀmbit classificat i catalogat, que dóna ordre al document. Concentar-se i analitzar amb tranquilitat, reflexionar amb serenitat. Investigar i estudiar, o entretenir-se amb la evasió d’una bona història.\nInstal·lació per a la cerimònia i el protocol, per a la conferència i la commemoració. Convocar i reunir, presentar en societat. Donar imatge i relacionar-se, posar atenció i respectar.\nEscenari pel curs i la convenció, la inaguració i la cloenda. Versàtil i adaptable. Modular i de fàcil plegat. Exposició amb explicació i imatge, il·lustrativa i didàctica, clara i entenedora.\nBressol de calma i pau en la recta final de la vida, Llar de contemplació i serenitat per a evocar el record. Calma i tranquil·litat per a la reflexió vital. Repòs, tractament i teràpia tant per al cos desgastat com per a l’ànima exhaurida.\nEspai públic, per a la visita i l’anàlisi del simptoma. El diagnòstic i la recuperació. Amb la regeneració i la rehabilitació arriba el guariment de l’organisme, la cura de la malaltia, la recuperació de les funcions vitals.\nNiu de la inocència i del creixement, de l’impúls de curiositat per aprendre divertint-se i experimentant. Espai de convivència i comunicació. Un lloc còmode, sa i segur.\nTemple de la formació, de la manifestació intel·lectual i de l’intercanvi d’opinió. Espai crític i de compromís. D’estudi i de diàleg.\nNit del luxe i la comoditat, del servei personal i atent. Íntim i comfortable, relaxat i còmode. Descans del cos i de la ment, després del viatge o del negoci.\nCamp del joc, de la carrera i del riure estrident. Explosió de la energia i vitalitat de la infància. Aprendre enfilant-se i caient, rodolant i embrutant-se.\nEspai públic, compartit. Propietat de tots i de ningú. Implica civisme i respecte pels demés. Pràctic, quotidià i integrat amb les estructures de la ciutat.\nVarietat d’accessoris i detalls. Ambientació amb punts de color, línies de disseny a base de llum i textura. Combinació de materials i acabats per un estilisme personal. Les millors tendències tant per a interiors com per a exteriors.\nDescarrega’t el nostre catàleg complert:


Dompaire - Viquipèdia, l'enciclopèdia lliure\nDompaire és un municipi francès, situat al departament dels Vosges i a la regió del Gran Est. L'any 2007 tenia 1.024 habitants.\n48° 13′ 18″ N, 6° 13′ 20″ E / 48.2217°N,6.2222°E / 48.2217; 6.2222\nEl 2007 la població de fet de Dompaire era de 1.024 persones. Hi havia 394 famílies de les quals 122 eren unipersonals (80 homes vivint sols i 42 dones vivint soles), 102 parelles sense fills, 140 parelles amb fills i 30 famílies monoparentals amb fills.\nEl 2007 hi havia 491 habitatges, 414 eren l'habitatge principal de la família, 14 eren segones residències i 63 estaven desocupats. 326 eren cases i 165 eren apartaments. Dels 414 habitatges principals, 252 estaven ocupats pels seus propietaris, 150 estaven llogats i ocupats pels llogaters i 12 estaven cedits a títol gratuït; 6 tenien una cambra, 29 en tenien dues, 82 en tenien tres, 89 en tenien quatre i 208 en tenien cinc o més. 283 habitatges disposaven pel capbaix d'una plaça de pàrquing. A 193 habitatges hi havia un automòbil i a 175 n'hi havia dos o més.\nPiràmide de població de Dompaire el 2009\nEl 2007 la població en edat de treballar era de 629 persones, 492 eren actives i 137 eren inactives. De les 492 persones actives 448 estaven ocupades (241 homes i 207 dones) i 44 estaven aturades (22 homes i 22 dones). De les 137 persones inactives 52 estaven jubilades, 39 estaven estudiant i 46 estaven classificades com a "altres inactius".\nEl 2009 a Dompaire hi havia 437 unitats fiscals que integraven 1.046 persones, la mediana anual d'ingressos fiscals per persona era de 18.184€.\nDels 53 establiments que hi havia el 2007, 2 eren d'empreses extractives, 3 d'empreses alimentàries, 1 d'una empresa de fabricació d'altres productes industrials, 9 d'empreses de construcció, 8 d'empreses de comerç i reparació d'automòbils, 2 d'empreses de transport, 2 d'empreses d'hostatgeria i restauració, 4 d'empreses financeres, 1 d'una empresa immobiliària, 5 d'empreses de serveis, 9 d'entitats de l'administració pública i 7 d'empreses classificades com a "altres activitats de serveis".\nDels 18 establiments de servei als particulars que hi havia el 2009, 1 era una oficina d'administració d'Hisenda pública, 1 gendarmeria, 1 oficina de correu, 2 oficines bancàries, 1 paleta, 1 guixaire pintor, 2 lampisteries, 2 electricistes, 5 perruqueries i 2 veterinaris.\nDels 7 establiments comercials que hi havia el 2009, 1 era una gran superfície de material de bricolatge, 2 fleques, 1 una fleca, 2 botigues de mobles i 1 una joieria.\nL'any 2000 a Dompaire hi havia 7 explotacions agrícoles que ocupaven un total de 728 hectàrees.\nEl 2009 hi havia una escola elemental. Dompaire disposava d'un col·legi d'educació secundària amb 348 alumnes.\nA Wikimedia Commons hi ha contingut multimèdia relatiu a: Dompaire\nRésumé statistique Fitxa resum de dades estadístiques de Dompaire a l'INSEE.\nÉvolution et structure de la population Fitxa amb el detall de dades de Dompaire a l'INSEE\nObtingut de «https://ca.wikipedia.org/w/index.php?title=Dompaire&oldid=22730724»\nDarrera modificació: 10 feb 2020 a les 12:24


Alzira ciutat esportiva cardio saludable - Ribera Televisió\nAlzira ciutat esportiva cardio saludable\nLa Regidoria d’Esports de l’Ajuntament d’Alzira vol articular a través de la clínica Tecma una campanya de salut cardio saludable dirigida a les i els esportistes locals més joves, amb l’objectiu de previndre i així fomentar l’esport segur.\nFernando Pascual, regidor de l’àrea d’Esports, junt al tècnic del Departament s’han reunit amb el doctor Jordi Candel i amb Sergio Ruiz, gerent de la Tecma.\nEstes proves es duran a termini a través d’una unitat mòbil i consistiran en una visita cardiològica, electrocardiograma basal, ecocardiografia, prova d’esforç, pes i talla, tensió arterial i el corresponent informe metge amb l‘aptitud esportiva.\nEls metges advertixen que una persona que patix sense saber-ho una cardiopatia i practica exercici físic de manera exigent pot estar posant en perill la seua salut, per això la necessitat de realitzar proves que pugen detectar de forma precoç estes malalties i, en cas de detectar anomalia, realitzar les proves necessàries i el tractament indicat en cada cas.\nFernando Pascual sol·licita la col·laboració de totes aquelles empreses locals que vulguen adherir-se a este projecte per així poder incrementar la partida del pressupost municipal per arribar al màxim d’esportistes de la ciutat. Esta campanya cardio saludable convertirà a Alzira en la primera ciutat de la Comunitat Valenciana en comptar amb este tipus de revisió dirigida a les i els joves esportistes federats.\nLa iniciativa serà traslladada als clubs esportius locals el pròxim dimarts 22 de febrer, data prevista per a la celebració del Consell Assessor d’Esports.\nPrevAnteriorObres al polígon nord d’Alginet\nSegüentVII Carrera Never Stop Running, a ValènciaNext


L'educació en digital: què funciona? | CIM UPC\nL’ARA Criatures, el suplement de l’ARA dedicat a la infància i l’educació i que es publica en paper cada dissabte, ha publicat l’article “L’educació en digital: què funciona” aquest dissabte 14 de novembre. El CIM UPC i l’Escola Montessori de Rubí són dos dels protagonistes d’aquesta anàlisi de l’educació digital a Catalunya.\nAquest article aporta l’experiència i coneixements de Mireia Usart, investigadora que ha elaborat l’informe “Què sabem sobre l'efectivitat de les tecnologies digitals en l'educació?” per a la Fundació Bofill i l’experiència de tres centres educatius que participen del Projecte Magnet; l’Escola Rocafonda de Mataró, l’Escola Saavedra de Tarragona i l’Escola Montessori de Rubí, partner del CIM UPC en aquest projecte.\nMireia Usart ha elaborat l’informe i en aquest article explica com s’estan introduint les noves tecnologies a les aules, en temes com la motivació:\nD’entrada, la tecnologia resulta molt atractiva, motiva sobretot per la novetat, però també hi ha una corba de la motivació, que baixarà de manera natural si no es treballa per evitar-ho. “Perquè es mantingui cal un bon docent que incorpori la tecnologia de manera natural, l’apliqui correctament, sigui competent digitalment i tingui una bona actitud per la tecnologia. S’ha d’evitar fer una mala còpia del que es feia abans però utilitzant la tecnologia.\nAixò suposa per al docent preparar els materials, dedicar-hi més temps i, sovint, cal ajuda tècnica, tenir un bon accés a wifi i que als centres hi hagi una política clara de dispositius”, exposa Mireia Usart, que és doctora en educació i TIC i especialista en tecnologia educativa. Per mantenir la motivació, a part d’implementar la tecnologia, cal anar proposant a l’alumnat una sèrie de reptes que no siguin extremadament difícils ni gaire senzills. Segons Usart, no és fàcil dissenyar una bona activitat per a l’aula: “S’ha de trobar l’equilibri entre el repte i la dificultat -trobar recompenses a mesura que superen les dificultats-, i també entre els treballs individuals i en grup”.\nConxita Gimeno, directora de l’Escola Montessori, explica concretament com s’ho fan al centre, ara que ja han començat el quart curs dins del Projecte Magnet:\nConxita Gimeno és directora d’un centre d’alta complexitat (CAC), l’Escola Montessori de Rubí, que té una aliança Magnet amb el CIM-UPC. El centre havia engegat un procés de transformació amb molt de fonament tecnològic abans de ser centre Magnet, però amb l’arribada de Frank Sabaté, el formador que els assigna el programa, l’han desenvolupat, modificant-lo i adaptant-lo segons les seves indicacions.\nLa directora explica que han arribat a aquest procés de transformació gràcies a l’entusiasme i el coneixement de Sabaté i a les ganes del professorat que s’autopropulsa.\nEl material de robòtica i tecnologia sempre és a l’aula, és una eina que és al seu servei, no una joguina, perquè en facin un ús adequat i correcte. A través del CV utilitzen eines tecnològiques i digitals. “A vegades ensenyes contingut tecnològic i d’altres és una eina per arribar a un altre tipus de coneixement”, explica Gimeno.\nTreballen les llengües a través de racons i la resta del currículum de manera globalitzada i transversal sense assignatures i amb franges de treball. “Al professorat -afegeix- ens ha enriquit, tothom té interès per formar-se. I la majoria de l’alumnat està molt més motivat”.\nL’article també explica quines eines fan servir centres com l’Escola Montessori i de quina es fa aquest canvi de model per introduir la tecnologia:\nDes del CIM UPC creiem fermament que l’educació té un paper fonamental en l’ús de la tecnologia en el present i el futur i cal seguir apostant per aquestes iniciatives com el Projecte Magnet que permeten apropar les institucions, en aquest cas el CIM UPC, al dia a dia de les aules d’escoles com l’Escola Montessori de Rubí i treballar plegats.\nFont: L'educació en digital: Què funciona?, Ara Criatures - Olga Vallejo


Un menú amb aliments quilomètrics per Nadal | ets el que menges\nEls aliments quilomètrics s'han convertit en part de la nostra alimentació quotidiana. Menjar carregat d'injustícia amb les persones, els animals i el medi ambient. L'alternativa rau en el consum local, ecològic, sense explotació animal, pagès, de proximitat, a petita escala. Apostem per un consum crític tant per Nadal com els 365 dies de l'any.\n9 de desembre 2014 | Actualitzat el 11 de febrer 2019 Altres\nÀpat de festes\nArriba el Nadal i també els àpats familiars, amb amics… El Nadal és una festa eminentment gastronòmica. Al costat dels clàssics d’aquestes dates, com els canelons, la sopa de galets, les neules i els torrons, trobem, cada cop més, plats com els llagostins, l’amanida de pinya, el foie gras, entre d’altres. Però, d’on vénen aquests aliments? Quants quilòmetres recorren abans d’arribar al nostre plat? Com han estat elaborats?


Dua Lipa presenta el videoclip animat de ‘Hallucinate’ • Ràdio Capital de l'Empordà\nDes de feia dies es rumorejava que el nou senzill de “Future Nostalgia” podria ser ‘Levitating’ i que podria comptar amb la col·laboració de Madonna. Al final Dua Lipa ha decidit que ‘Hallucinate‘ sigui el quart senzill després de ‘Don’t start now’, ‘Physical’ i ‘Break my heart’.\nPer il·lustrar la cançó en un videoclip ha optat per fer-lo animat i és que en la situació que estem no es podia fer gran cosa més, tal com recordava a través de Twitter a una seguidora que li recriminava el fet que el vídeo fos animat.\nL’entrada Dua Lipa presenta el videoclip animat de ‘Hallucinate’ ha aparegut primer a Primera Fila.\nArticle anteriorSenyor Oca i Sr. Wilson s’ajunten a ‘Warning’\nArticle següentUna grua que portava un cotxe, cau per un marge a Palamós


Construint l’Agenda 2030 de la UB - Universitat de Barcelona\nInici > Notícies > Construint l’Agenda 2030 de la UB\nConstruint l’Agenda 2030 de la UB\nLa jornada «La Universitat de Barcelona i els objectius de desenvolupament sostenible: construint l’Agenda 2030 de la UB» tindrà lloc el dilluns 18 de febrer, a l’Edifici Històric, i està oberta a tota la comunitat universitària.\nEl 25 de setembre del 2015 cent noranta-tres líders mundials van signar l’Agenda 2030 de les Nacions Unides per al desenvolupament sostenible: un total de disset objectius per erradicar la pobresa, protegir el planeta i fer realitat els drets humans de totes les persones en un termini de quinze anys. Assolir aquests objectius no depèn únicament dels governs, el sector privat i la societat civil, sinó que les universitats també tenen un paper cabdal a l’hora de contribuir a la transformació social i al desenvolupament sostenible, a través de tres missions: la docència, la recerca i el compromís social.\nPartint d'aquesta premissa, la UB organitza la jornada «La Universitat de Barcelona i els objectius de desenvolupament sostenible (ODS): construint l’Agenda 2030 de la UB». La trobada, oberta a tota la comunitat UB, tindrà lloc el dilluns 18 de febrer a l’Edifici Històric, i hi participarà l’alta comissionada per als ODS, Cristina Gallach. L’activitat és gratuïta, però per qüestions d’aforament, és imprescindible inscriure-s’hi prèviament a través d’aquest formulari. La data límit per a les inscripcions és el divendres 8 de febrer. Totes les persones assistents tindran certificat d’assistència. El PDI i el PAS que vulgui obtenir aquest certificat d’assistència, ha de fer la sol·licitud a través d’aquest altre enllaç, habilitat per l’Institut de Desenvolupament Professional (IDP-ICE).\nLa trobada es planteja com una jornada de treball, d’un matí de durada (de 9.30 a 14 h), que pretén implicar tota la comunitat universitària (estudiants, PDI i PAS) en un procés participatiu amb diversos objectius: donar visibilitat a les activitats que ja s’estan fent des de la UB relacionades amb els ODS, crear propostes de futur, identificar recursos i necessitats, i establir aliances amb altres actors implicats.\nEl programa arrencarà a les 9.30 h a l’Aula Magna de l’Edifici Històric, amb la benvinguda del rector, Joan Elias, i de la vicerectora d’Igualtat i Acció Social, Maite Vilalta, que presentaran el projecte de la UB per contribuir al desenvolupament sostenible. A continuació, tindrà lloc la conferència de l’alta comissionada per a l’Agenda 2030, Cristina Gallach, encarregada de la coordinació de les actuacions per al compliment dels ODS de l’ONU a Espanya. En una segona part, s’obrirà el debat als assistents per exposar què podem fer des de la Universitat per aconseguir els ODS. Amb aquest objectiu, es crearan tres grups de treball: el de docència i aprenentatge, el de recerca i innovació, i el de compromís social, que inclourà accions de solidaritat, igualtat, salut i medi ambient. La jornada es tancarà amb la posada en comú de les conclusions de cada grup.\nMitjançant aquesta iniciativa, es vol fer un primer pas per visibilitzar les accions que es desenvolupen al si de la Universitat de Barcelona per assolir els ODS. En properes fases, aquest coneixement permetrà desenvolupar un pla d’acció estratègic que potenciï la contribució de la UB al compliment de l’Agenda 2030, i que permeti el seguiment i l'avaluació d’aquesta contribució.


Maurits Cornelis Escher | Bloc de toies.com\ndivendres, 11 Abril 2008 by Mario\nSempre m’ha al·lucinat. M’he passat hores mirant els seus dibuixos, alguns d’ells impossibles….\nMaurits Cornelis Escher (17 de juny de 1898 – 27 de març de 1972) fou un artista neerlandès famós pels seus gravats, litografies i il·lustracions a tinta, que representen construccions impossibles, exploracions de l’infinit i tessel·les.\nMaurits Cornelis, o Mauk, com se l’anomenava, va néixer a Leeuwarden, Països Baixos. Era el fill petit de l’enginyer George Arnold Escher. El 1903 la família es traslladà a Arnhem on Escher va aprendre a treballar la fusta i estudià piano fins els tretze anys.\nDel 1912 al 1918 va estudiar a l’institut. Tot i que era excel·lent en dibuix, les seves notes eren, en general, baixes, i va haver de repetir el segon curs. El 1919 ingresà a l’Escola Haarlem d’Arquitectura i Arts Decoratives, on estudià breument arquitectura per dedicar-se a l’estudi de les arts decoratives, sota la tutel·la de Samuel Jesserun de Mesquita, un artista amb qui es mantindria en contacte fins el 1944, quan de Mesquita, el seu fill i la seva esposa van ser assassinats pels Nazis.\nEl 1922 Escher deixà l’escola, havent obtingut experiència en dibuix i especialment en el gravat de la fusta. Escher viatjava regularment a Itàlia, i allí va conèixer Jetta Umiker, amb qui es casaria el 1924. La parella s’establí a Roma i hi visqueren fins el 1935; quan el clima polític sota el règim de Mussolini va tornar-se insuportable es traslladaren a Château-d’Oex, Suïssa, on van viure durant dos anys.\nEscher, però, havia quedat enamorat dels paisatges d’Itàlia, no estava massa content de viure a Suïssa. Dos anys més tard, doncs, el 1937, la família es traslladà de nou, cap a Uccle, un lloc prop de Brussel·les, a Bèlgica.\nLa Segona Guerra Mundial els obligà a traslladar-se per darrer cop, el gener de 1941, aquest cop a Baarn, Països Baixos, on Escher visqué fins el 1970.\nLa majoria de les obres més conegudes són d’aquest període, el clima fred, humit i ennuvolat dels Països Baixos va permetre-li concentrar-se completament en la seva obra. Només durant el 1962, any en que va haver de ser operat, va estar una temporada sense noves creacions.\nEscher es traslladà aleshores a la casa Rosa Spier a Laren, al nord d’Holanda, el 1970. Era una residència per a artistes, on podia disposar d’un estudi per ell sol. Allí morí el 27 de març de 1972.\nEls exemples més famosos de la seva obra inclouen Mans que dibuixen, una il·lustració que mostra dues mans dibuixant-se l’una a l’altra, Cel i aigua, on jocs de llum i ombra transformen peixos i aigua en ocells i cel, i Ascendint i descendint, on dues fileres de persones pugen i baixen infinitament una escala (l’Escala impossible de Penrose), impossible de construir en la realitat, i sols possible de dibuixar jugant amb trucs de percepció i perspectiva.\nL’obra d’Escher té un fort component matemàtic, i molts dels mons que va dibuixar són construïts entorn a objectes impossibles, com el cub de Necker i el triangle de Penrose. En d’altres obres va fer servir tessel·les. La seva obra és molt apreciada pels científics, en especial els matemàtics i els geòmetres, degut al seu us magistral de políedres i distorsions geomètriques. Per exemple, a Gravitació, uns dinosaures de colors treuen el cap per un dodecàedre estrellat. (viquipèdia)\nUs deixo un vídeo que explica un dels seus dibuixos impossibles:\nI ací un divertit vídeo sobre la paradoxa de les escales d’Escher:\nPodeu trobar bona part de la seva obra a: http://www.mcescher.com/Gallery/gallery.htm\nEtiquetes : Escher\n← The Rush Hour\nDisc de la setmana: Johnny Hartman “I just dropped be to say hello” →\nOne thought on “Maurits Cornelis Escher”\nPilar on dissabte, 12 Abril 2008 a les 14:38 said:\nJa coneixia els dibuixos d’Escher i tot i que els trobo extraordinaris mai no ha estat un dels meus pintors preferits. Malgrat tot m’agradat molt torna-ho a recordar i repassar la seva obra i haig de dir que la meva visió, passats els anys, dels dibuixos, ha esta diferent.\nM’ha fet reflexionar com canvien les nostres percepcions, passat un temps, de les mateixes coses. Què passaría si tornessim a rellegir un mateix llibre passats els anys?, qué sentim davant d’una pintura que ens emocionaba tant avans i la tornem a contemplar al cap d’un temps?….\nEn aquest cas hi ha alguns aspectes de la seva obra que ara m’han agradat molt més. Molt interesat poder-los veure amb la perspectiva que ens dona les noves tecnologies.


Pobres dones palestines | Malgrat tot\nPobres dones palestines\nEs veu que no en tenen prou amb la repressió, l’asfíxia, la violència i l’atenallament vital constant que Israel exerceix sobre la població palestina i, per tant, sobre les dones palestines.\nEs veu que, a més, també han de començar a assumir que han de patir una segona asfíxia, una segona ocupació, una segona opressió: la dels seus ‘propis’ alliberadors. Ja fa uns quants anys que un cert fonamentalisme integrista va fent forat a Palestina. I, òbviament, les dones en són les principals perjudicades.\nEl més fumut és que les mesures que Hamàs proposa a Gaza (que no puguin fumar en bars i establiments, que no puguin passejar soles per la platja, etc.) no són el pitjor que pot passar. De fet, a Gaza, Hamàs fa temps que fa de contenció de grups integristes que apreten fort.\nEn fi, que podem observar una lliçó clàssica: que on hi ha opressió, els sectors marginats i minoritzats en pateixen 2 d’opressions. Les dones, així, sempre tenen les de rebre. I, una altra lliçó que esperem no haver de constatar però que també, malauradament, és ben clàssica i habitual: que donar peixet als sectors reaccionaris no sol calmar-los sinó més aviat envalentonar-los. Ho podem veure a casa amb les mesures pseudo-racistes que fan els partits ‘de sempre’ pensant que, així, deixen sense arguments als partits racistes quan, en el fons, els donen credibilitat i legitimitat.\n« ‘Aparteu les dones de mi!’ Tutu: energia a cabassos »\nData : 20 Juliol 2010\nEtiquetes: Dona, Gaza, Hamàs, Masclisme\nCategories : Dona i Pau, Drets Humans, Israel-Palestina, Les dones sempre reben


El Vendrell eliminarà els contenidors soterrats pel seu mal funcionament\nTambé es busca un sistema alternatiu per fer la recollida a l'illa de vianants\ndimecres, 17 d’octubre 2018 - 13:00h | Actualitzat a 17/10/2018 17:43h\nUna bateria de contenidors soterrats a l'avinguda de la riera de la Bisbal, al Vendrell. | BP Diari\nEl Vendrell eliminarà les bateries de contenidors soterrats que hi ha al municipi pel seu funcionament deficient. Així ho ha avançat el regidor de Recollida de Residus de l'Ajuntament, Ferran Trillas, a 'BaixPenedesDiari.cat'. Segons Trillas, aquesta és una mesura que ja s'ha començat a prendre en altres ciutats perquè s'està constatant que el sistema de contenidors soterrats no està donant els resultats esperats.\n«Trobem que moltes vegades els contenidors estan bruts o s'espatlla el mecanisme, i acaben comportant molts problemes», ha apuntat el regidor. Per això, des del consistori estan decidits a tapar-los i posar al seu lloc illes de contenidors normals. A Tarragona, l'Ajuntament també ha decidit prendre aquesta decisió i la posarà en pràctica a partir del mes de maig del 2019, tot i que ja ha fet una primera actuació al barri de la Floresta.\nCinc illes de contenidors soterrats\nEl Vendrell té cinc illes de contenidors soterrats, tres a la part nord de l'avinguda de la riera de la Bisbal, una a la plaça del Centre i una altra a la carretera del Doctor Robert. Aquest sistema es va començar a usar fa uns anys com una manera d'integrar estèticament els contenidors al nucli antic de les ciutats. Els resultats, però, no estan sent els esperats. També són usats pels veïns de l'illa de vianants del centre del Vendrell que fan reciclatge, ja que als carrers de vianants no hi ha contenidors.\nSistema alternatiu als carrers de l'illa de vianants\nDe fet, el consistori també estudia un sistema diferent per la recollida de residus als carrers que formen part de l'illa de vianants. Actualment, els veïns d'aquests carrers treuen les bosses de brossa al vespre i les deixen davant la porta, d'on són recollides per l'empresa EcoBP. El sistema no acaba de ser ben valorat «perquè no es fa cap reciclatge, tota la brossa es treu amb una sola bossa, i perquè els residus queden a mercè de l'incivisme al carrer», explica Trillas.\nPer això, una de les opcions que valora la regidoria és posar uns contenidors més petits només al vespre en aquests carrers. L'empresa de recollida els posaria a les vuit del vespre i els passaria a recollir a les dues de la matinada. D'aquesta manera s'evitaria que els residus quedin al mig del carrer, i es faria un pas més per millorar els índexs de reciclatge. La proposta, però, encara està en fase d'estudi.


Studio Fisli köz Hévíz Hongria - Ofertes d'hotels amb els MILLORS DESCOMPTES EN LÍNIA Fer un comentari al lloc web\nVeure tots els 402 allotjaments a Hévíz.\nStudio Fisli közApartament-, Héviz Centre, Hévíz, Hongria, 8380 - Veure al mapaStudio Fisli közVeure més fotosVeure més fotosVeure totes les 22 fotos\nBen posicionat a Estació de Tren de Pranburi, Studio Fisli köz és un lloc ideal d'inici d'excursions a Hévíz. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Amb una oferta de serveis hotelers superior i ampla gama d'entreteniment, Studio Fisli köz és compromet a que la seva estada sigui el més còmoda possible. Els clients de l'hotel poden gaudir de aparcacotxes. Les instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, aparell de televisió, TV satèl•lit/cable, cuina americana a cada habitació. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com piscina exterior. Les seves instal.lacions de primera i una situació excelent fan de Studio Fisli köz la base perfecta per a gaudir de la seva estada a Hévíz.


Els treballadors del metro aparquen les vages durant "100 dies de gràcia" | betevé\nEsperen que el nou govern impliqui un canvi en la direcció de TMB i que sigui més comprensiva amb les seves reivindicacions\nRedacció | dijous, 6 de juny del 2019, a les 19.47\nEls treballadors del metro reunits en assemblea aquest dijous han decidit donar “100 dies de gràcia” al proper govern municipal i aparcar de moment la possibilitat de convocar més vagues de metro. Esperen que durant aquest temps es produeixi un acostament de posicions amb el nou consistori que permeti solucionar la crisi de l’amiant al suburbà. Els treballadors també demanen garanties de continuïtat dels seus llocs de treball davant l’automatització progressiva del servei.\nEn l’assemblea d’aquest dijous s’ha imposat aquesta treva davant d’altres possibilitats. S’ha votat i descartat, per exemple, fer vaga tots els dilluns laborables de l’1 de juliol a finals de setembre. Amb aquests 100 dies de gràcia, es garanteix que no hi haurà aturades com a mínim fins a la tardor. Les aturades dels darrers mesos han tingut un ampli seguiment i han causat aglomeracions en hores punta.\nEls motius de les darreres aturades se centren en gran part en la gestió de la crisi de l’amiant per part de TMB. Segons els treballadors, l’empresa no està sent prou contundent en la detecció i retirada urgent d’aquest material cancerigen del suburbà. També critiquen, i esperen que això canviï amb el nou govern, l’actitud de la direcció actual de TMB. Asseguren que no s’han pogut reunir amb el conseller delegat, Enric Cañas, des del mes de febrer.


Sènior Femení A – Club Bàsquet Balaguer\nCudós Consultors CB Balaguer 70-66 BF Viladecans B Partit ofensiu el que es va a viure al 1r d’Octubre, on els atac es van imposar a les defenses en un partit que es va decidir en els instants finals del matx. El Balaguer va començar mostrant la seva superioritat davant el BF Viladecans, mostrant…\nQ2 Consultors CB Balaguer – Reus Ploms\nCudós Consultors CB Balaguer 62-36 Reus Ploms Partit de carnestoltes al Primer d’Octubre on les jugadores grana es van disfressar de superheroines. Partit molt seriós des del principi al final dels 40 minuts que van permetre una victòria treballadíssima i molt merescuda contra un dels capdavanters de la lliga. El partit va començar amb…\nCudós Consultors CB Balaguer – CN Terrassa\nCudós Consultors CB Balaguer 60-56 CN Terrassa Tercer partit de la segona volta i primera prova de foc contra un rival d’entitat, el CN Terrassa. Les egarenques arribaven al partit des d’una còmoda 3a posició i a tan sols a una victòria de les posicions d’ascens. Les grana, molt atentes des del minut 0…\nVedruna Sabadell – Cudós Consultors CB Balaguer\nVedruna Sabadell 62-63 Cudós Consultors CB Balaguer Tercera victòria del Cudós Consultors a domicili, fet complicadíssim aquesta present temporada per les grana en un partit que es va decidir a l’últim segon. El partit va estar ple d’altibaixos, on la fragilitat defensiva de les de Balaguer i les errades no forçades van marcar el…\nCudós Consultors CB Balaguer – Manyanet Reus\nCudós Consultors CB Balaguer 61-46 Manyanet Reus Inici de la segona volta amb la visita del Manyanet Reus al 1r d’Octubre, un clàssic de la categoria que venia necessitat de victòries. El Balaguer, amb les baixes de María Rosales i Mariona Farran començaria el matx sent conscient de la dificultat d’aquest, mostrant-se serioses a pista…\nCudós Consultors CB Balaguer – TGN Bàsquet\nCudós Consultors CB Balaguer 64-61 TGN Bàsquet Últim partit de la primera volta que enfrontava al Balaguer contra el líder de la categoria i màxim favorit a l’ascens, el Tarragona. Les locals necessitaven la victòria després de la desfeta a Sabadell i van plantejar un partit molt seriós i intens. El Tarragona va començar…\nCudós Consultors CB Balaguer A – UE Sant Cugat\nCudós Consultors CB Balaguer 55-40 UE Sant Cugat Desena jornada del campionat de Primera Catalana amb un Balaguer que necessitava la victòria després de la derrota a la pista del Sant Nicolau. Inici dubtós de les grana, que veien com el Sant Cugat, equip de la part baixa de la classificació però que venia…\nCE Sant Nicolau – Cudós Consultors CB Balaguer\nCE Sant Nicolau 48-43 Cudós Consultors CB Balaguer Visita a la complicada pista del Sant Nicolau, un dels fortins de la categoria. Les locals, en ratxa arribaven al partit amb quatre victòries consecutives, un equip en alça. El partit començava amb bones sensacions per les balalguerines, que trobaven l’anotació amb facilitat i mantenien una…\nCudós Consultors CB Balaguer – CB Samà Vilanova\nCudós Consultors CB Balaguer 57-54 CB Samà Vilanova Vuitena jornada de lliga al 1r d’Octubre on el Balaguer es veuria les cares amb un rival que ocupava la part alta de la classificació. Les locals van sortir molt endollades, i així ho mostraria un parcial d’inici de 7-1, malgrat aquest bon inici, les Vilanovines…\nBF Viladecans – Cudós Consultors CB Balaguer\nBF Viladecans 46-76 Cudós Consultors CB Balaguer Setena jornada de lliga on el Balaguer buscava retrobar-se amb les bones sensacions que li havien mancat els darrers partits. Les visitants es van proposar marcar el ritme del partit d’inici, i ja ben aviat s’escaparien en el marcador, 11-20 al final del primer període. En el…


Tomba que gira... (que gira que tomba): de març 2012\nPublicat per Ramon Fontdevila i Subirana a 17:33 Cap comentari:\nAvui he tornat a Barcelona, i ho he fet trist i sorprès: en Manel Català ens ha deixat. Per als que no l'heu conegut mai, el Manel era un documentalista pulcre i eficient de l'Inventari del Patrimoni Etnològic, l'IPEC, al CPCPTC. Però era molt més que això, perquè tenia la capacitat de xerrar, de discutir i de treballar amb una alegria com poques vegades he conegut. El Servei de Patrimoni Etnològic acaba de perdre, doncs, un personatge clau. Potser per això al Tanatori de les Corts hi he retrobat gairebé tot el CPCPTC que, no cal dir-ho, m'hagués agradat molt més trobar en unes altres circumstàncies. Però vull afegir encara que la cerimònia ha estat inoblidable, per senzilla i emotiva. Fresca. Lliure com provà de ser sempre en Manel. Calia ser al Tanatori per entendre qui acomiadàvem i, em sembla, a ell li hagués agradat tota la litúrgia. La conversa de les amigues, la versió del Blues funeral d'Auden o la música de Whitney Houston. I el discurs d'en Roger vora el Rafel i la Vero, l'Olga, la Maica... amb totes les anècdotes, el reconeixement a la seva tasca sindical o l'actitud contra l'homofòbia, tot plegat m'ha deixat atuït. I mentre tornava a Manresa recordava els dies feliços, els debats a vegades encesos, aquell viatge d'estudi al País Basc o l'edició -que avui celebro més que mai- de la Metodologia de recerca etnològica que publicàrem el novembre de 2010 i de la que ell tingué personalíssima cura... Una divisa? "Mierdas, ¡las menos posibles!". Tot això ho recordava avui recorrent altre cop la carretera de Barcelona a Manresa, i també on trobar aquesta foto que el Manel es va deixar fer l'any 2007. Mudat. Llengut i rialler. Fresc. I franc. Irrepetible.\nAhir es va presentar a Manresa un nou volum de la sèrie de documents testimonials de la Fonoteca de música tradicional catalana: El Bages. Cançons, tonades i balls populars. El llibret, quadrat com tots els de la col·lecció, conté dos cedés, amb els enregistraments sonors, i un devedé amb les imatges. Tot plegat, extraordinari. Extraordinari per la feinada que aplega -recerques des de 1974 iniciades a Balsareny! Però especialment perquè l'equip que hi ha al darrera fa més de trenta anys que rutlla, i és un equip de luxe: Josep Crivillé, Ramon Vilar i, des de Manresa, Glòria Ballús. Estimen la feina que fan i això es nota en el resultat, que va molt més enllà del document acadèmic. Són petites joies que ens expliquen el pas dels temps, els canvis inexorables que vivim i de com els acompanyem amb la música. Cançons de batre, repertori infantil, el festeig o fins i tot romanços. I encara més, els balls i les danses de la comarca amb la seva pervivència o recreació. De tot plegat ahir en vam tenir un tast a l'Ajuntament de Manresa i l'alcalde Junyent ho va sintetitzar amb encert: un llibre que és fruit de la més científica recerca etnomusicològica però que, al capdavall, neix del poble. I només pot ser d'aquesta manera. Tan popular i tan culte al mateix temps. Hereus de temps llunyans, compartint tradicions i tonades amb uns informants que també van estimar la música. Com aquella dona que, sense saber-ho, pouava a les Transformacions d'Ovidi, i que en Ramon Vilar va recollir fa un quart de segle a Artés:\nSi tu te'n fas lletuga, lletuga d'enciam\njo me'n faré una eruga i t'aniré menjant...\nEl vespre es va acabar amb els nans de Manresa ballant al saló de sessions i els Armats a baix a la plaça. Va venir en Lluís Puig, actual director del CPCPTC, l'alcalde i alguns membres de la corporació, i fins l'ex-alcalde Sanclimens, ex-president també de l'Obra del ballet popular. Llàstima que en Josep Crivillé a darrera hora es va haver de quedara a casa, malalt! Per tota la resta, rodó. I és que contemplant el tràfec de la Glòria Ballús -al capdavall també cap de protocol però, sobretot, la discreta ànima del vespre!- es veia que la festa era grossa. I em penso que ben bé que s'ho valia...\nLa foto és del moment que els Nans de la ciutat ballen al saló de sessions. Ignoro si abans ho havien fet mai, i això que ja tenen més de 150 anys d'història, però va ser un dels moments àlgids del vespre. En el meu cas, de tota la imatgeria manresana, els Nans són les figures que més m'estimo. I com més gran em faig, encara més: em penso que són una representació excepcional d'allò que algú n'ha volgut anomenar el "manresanisme", amb totes les seves virtuts... i també mancances.\nPublicat per Ramon Fontdevila i Subirana a 22:34 Cap comentari:\nMai m'han acabat de fer el pes els dies mundials, els de qualsevol cosa, potser perquè quan era petit només coneixia el dia del estalvi, a l'octubre -que aleshores es deia "del ahorro"- i a tot estirar el dia del seminari, per sant Josep, que ni mundial no devia de ser. Poca cosa més. Després ha resultat que cada dia de l'any ja és el dia d'alguna cosa, o dues i tot, per inversemblant que la cosa aquesta sigui. El dia de la tolerància, el de la resistència i fins el de la truita amb suc. I doncs sempre m'ha fet l'efecte que tot plegat no passa de ser un recurs per a les pàgines de premsa que reclamen farciment, a la vora del santoral o l'obituari. I amb tot, he de reconèixer que el dia mundial de la poesia fa anys que a Catalunya ha aconseguit superar l'efemèride amb nota. Molt més que resoldre un aniversari d'ofici, la Institució de les Lletres Catalanes i UnescoCat n'han sabut fer una veritable festa amb participació arreu del país. Enguany, el poema el signa Narcís Comadira, ha estat traduït a més d'una trentena de llengües i ja fa dies que circula per la xarxa. És preciós. I m'agrada prou com per demà dur-lo a classe: sé que funcionarà. I em permet recomanar no pas un poema cada any sinó, si pot ser!, un poema cada dia...\n(i l'àngel, d'en Joan Vilanova...)\nPublicat per Ramon Fontdevila i Subirana a 18:04 Cap comentari:\nA punt de reprendre una setmana ordinària, endreço els papers que trobo de "Catà en acció". Encara tinc ben viu el record de divendres al migdia -una flash mob multitudinària a la pista de l'institut- i un feix de comentaris o d'anècdotes d'aquests tres dies que em fan absolutament feliç. De primer perquè totes les valoracions que he escoltat acostumen a ser positives. Començant per les dels nois i noies que, de fet, no sempre s'ho esperaven, que els agradés! Però també perquè l'exercici ha estat útil perquè es parli del Catà, i se'n parli bé. Fins a setanta activitats en tres dies, si n'ha passat de gent! I em fa l'efecte que tots els participants -conductors de tallers o de xerrades- s'han sentit ben acollits i que, molts d'ells, han descobert un centre que literalment, ignoraven.\nI han descobert un centre gran i divers. També molt viu. Amb tots els problemes que avui pugui tenir qualsevol centre d'ensenyament públic. Però amb aquella dosi d'entusiasme que ens permetia anar d'un lloc a l'altre, ara amunt, ara avall. Estar pel que arriba i pel que se'n va. Ara un cafè, ara una foto, ara faria falta un projector... i tot s'ha anat descabdellant d'una manera tranquil·la però, sobretot, enriquidora. Hi he conegut més nois i noies, hi he descobert companys amb habilitats formidables, hi he constatat una perseverança fora de programa. Perquè cada dia m'ha semblat que hi sumàvem la complicitat necessària. Des de la coordinadora o la directora fins a les visites més formals que hem rebut -alcalde i regidor d'ensenyament, secretari de polítiques educatives del departament...\nEn resum, "Catà en acció" han aplegat els alumnes del centre en una proposta singular d'activitats i ha aconseguit la complicitat i la col·laboració desinteressada de ponents, empreses i institucions, així com els mateixos alumnes i professors. Enlloc estava escrit que hagués de ser així, però com que ho hem volgut entre tots, entre tots ha estat així. No hi ha secret, ni molt menys recursos addicionals. Però el curs vinent estic segur que hi tornarem: encara ens queden molts amics i parents, molts coneguts a qui, si un projecte els agrada, s'avenen a participar-hi. Cal veure-ho: de tot en trobareu un resum exhaustiu al facebook o al blog que vam obrir expressament, que hem bastit amb la paciència de la Lydia i l'Hàjar, les fotos de la Paula i la Roser, i la dedicació sostinguda del David.\nI al capdavall, quan sota el sol assajàvem de cantar i ballar "El Katà surt a l'atak" -una novetat obra d'en Llorenç Planes que ja es veu que gasta un punt de hip-hop!- em creia ben bé allò de que "tenim força, molta força". Això i un projecte compartit que fa del coneixement eina d'emancipació. És així de senzill. És així d'important. Un projecte de transformació i millora. I sempre amb un pessic de felicitat...\nS'ha mort Lucio Dalla, m'ho han dit avui a casa, que ni al diari no ho havia vist, i he quedat parat de sobte. Lucio Dalla desapareix! L'havia escoltat hores i hores, especialment en els meus llargs trajectes quan feia classes al Vallès, a l'IB Can Jofresa i després a l'Arraona. La primera cançó ens la va dur a classe en Giovanni Albertocchi, al curs d'Italià 1, a l'Autònoma, el 83 o el 84. Se io fossi un angelo i també L'anno che verra, Caro amico ti scrivo... i ens duia les lletres impreses en cicloestil, i ens les posava en un casset. M'agradaven tant! Em van agradar prou com per comprar-me un disc quan ja era professor d'institut i a la mesada mai no venia de tres mil peles: Dallamericaruso, un doble elapé que vaig trobar al Born12 i que vaig gravar en una cinta llaaarga que duia carretera amunt i avall al VWPolo, mastegant un italià molt bàsic, repetint tornades que m'inflamaven o em consolaven del desamor o la revolta: Caruso!. Aquell disc fou extraordinari. I després en van venir molts d'altres, encara. D'això ja en fa vint-i-cinc anys o potser més, però encara arrossego molt Dalla al pendrive del cotxe. I si el recordo ara amb enyor és també enyor d'Itàlia i de quan era jove i enamoradís, de quan em sentia un àngel invisible -però alt i ros!, i estava disposat a discutir de tot fins amb Déu, només que tingués als dits "una" Marlboro.\nPublicat per Ramon Fontdevila i Subirana a 1:36 Cap comentari:


Cap Vermell - 11è Estada de Judo amb família, a Cala Rajada\n11è Estada de Judo amb família, a Cala Rajada\nGran èxit del Reshinkan al l'estada de judo amb família , amb participació d'infants i adults\nCom sempre els esportistes, pares i mares de l'emblemàtic Renshinkan van gaudir dels tres dies d'aquest esdeveniment lúdic i esportiu que arriba a la 11a edició. Moltes són les activitats programades que aquesta escola dedica als seus alumnes.\nL'estage promocionat per la delegació d'Esports de l'Ajuntament de Capdepera, va tenir una inscripció de 52 esportistes vinguts de tota la comarca que van participar en les 4 sessions organitzades per a l'ocasió. Divendres tarda, dissabte matí i tarda i diumenge matí.\nLa gran diversitat d'activitats és la tònica d'aquest campus: judo, excursions, platja, piscina, en aquesta ocasió classe de rus, etc... Però sens dubte el més emocionant van ser els actes de tatami, a l'aire lliure, instal·lat al pati de l'Hotel de concentració. Classe de judo en la qual els professors eren els nens que ensenyaven als pares la iniciació d'aquest esport, caigudes, hon kesa gatame, etc... El colofó de l'acte va ser el festival de fi de curs. Tots ho pares i acompanyants van estar presents, així com els clients de l'Hotel, que no van voler perdre l'ocasió aplaudint els combats dels petitons i les projeccions dels competidors.\nFinalitzada la demostració es va fer 3l lliurament de les corresponents distincions a tots els participants. Aquests van ser lliurats per Esteven en representació de l'Hotel Diamant, conjuntament amb la sotsdirectora de l'Hotel Bellavista, Lida.\nFinalitza la festa, els nins i nines, pares i acompanyants allà presents van poder degustar un bocí de pastís preparat pel judoka Pep Lluís, que també és el director del Forn Ca'n Paco de sa Pobla.


Un estudi espanyol assenyala que el plasma dels que han superat la covid pot prevenir que altres la pateixin amb gravetat\nUna cinquantena de persones donen sang i plasma a Tarragona\nUna jove donant sang pel Banc de Sang i Teixits ahir al Palau Firal de Tarragona.\nEl plasma hauria de ser d'una infecció per la mateixa variant que el pacient al qual es vol curar\nEl plasma sanguini d'una persona que ha superat la Covid pot evitar que malalts que es trobin en una fase precoç de la infecció es posin greus, hagin d'ingressar en l'UCI i per tant, puguin morir. Aquesta és la conclusió principal d'una recerca espanyola que, per primera vegada, identifica quin tipus de pacients poden beneficiar-se de la donació del plasma d'una persona recuperada i que ha determinat que aquest tractament pot evitar que desenvolupin la malaltia de manera greu.\nEs tracta d'una recerca espanyola liderada per l'Hospital Puerta de Hierro de Majadahonda (Madrid) i en la qual han participat 25 centres hospitalaris i 350 pacients. Les seves conclusions, publicades en la revista internacional Journal of Clinical Investigation indiquen que, com ha ocorregut amb altres malalties -per exemple, l'Ébola, com va poder veure's fa uns anys amb els casos que es van detectar e Espanya-, el plasma de persones convalescents per Covid -que es van contagiar i que van superar la malaltia- pot servir per a curar a altres malalts.\n«El seu ús podria ser beneficiós en grups concrets de pacients en fases precoces de la malaltia ja que sembla evitar la necessitat de ventilació mecànica i redueix el risc de defunció en algunes persones que ingressaven amb la infecció en la primera setmana des de l'inici dels símptomes», informa el Ministeri de Ciència en un comunicat.\nAquest «possible tractament» consisteix en el fet que a la persona infectada se li fa una trasfusión del plasma d'una persona que es va recuperar de la Covid. Es tracta de passar al primer els anticossos que va generar el segon i de fer-lo en la primera fase de la infecció, en pacients ingressats en els primers dies des de l'inici dels símptomes, que no hagin passat a una etapa greu i que no hagin desenvolupat anticossos.\nSegons la troballa de la recerca, que han conduït Cristina Avendaño-Solá i Rafael Duarte, un tractament amb plasma redueix en més del 50% la necessitat de ventilació mecànica o el risc de morir. Als 14 dies de tractament es va iniciar la millora, que aconsegueix nivells estadísticament significatius als 28 dies.\nAquests assajos han estat finançats pel l Fons COVID-19 de l'Instituto de Salud Carlos III i, front el que no havien aconseguit altres estudis, per primera vegada ha permès identificar quin tipus de persones podrien beneficiar-se d'aquest tractament. També estableix limitacions a aquestes donacions de plasma.\nD'una banda, incideix en què està focalitzada en pacients en la primera etapa de la malaltia precoç. «No és efectiva ni recomanable per a totes les persones infectades», però els resultats assenyalen que sí que pot ser-ho en pacients inmunosuprimidos i amb dificultats per a desenvolupar la seva pròpia resposta immunitària després de la vacuna o la infecció natural, i que tenen un pitjor pronòstic, el plasma sí que podria ser beneficiós.\nPel que fa a les característiques del plasma que s'administra, l'estudi assenyala, com els receptors, tampoc val qualsevol emissor. El plasma «no ha de provenir d'una recol·lecció indiscriminada de persones convalescents», sinó que ha de tenir determinades característiques, com una «concentració adequada d'anticossos neutralitzadors» i s'apunta també a la conveniència que receptor i donant es trobin en la mateixa àrea geogràfica perquè s'ha vist que el plasma pot ser més efectiva si la infecció de tots dos va ser de la mateixa variant del virus.\nComenta el contingut : Un estudi espanyol assenyala que el plasma dels que han superat la covid pot prevenir que altres la pateixin amb gravetat


cuina útil: Creps de truita amb espàrrecs verds, xampinyons i formatge\nCreps de truita amb espàrrecs verds, xampinyons i formatge\nAmb aquesta versió de truita aquest mes participo a Memòries d’una Cuinera. A casa, el dilluns al vespre tenim establert la truita per sopar, és una costum que ja fa temps que tenim. De tonyina, de formatge, pernil dolç, alls tendres, la veritat és que és un plat que permet moltes versions. La recepta que us presento avui és una mica diferent, però queda molt bona, es pot variar el què hi posis, també quedaria molt bé el carbassó o un altre tipus de formatge! Utilitzeu el què tingueu a la nevera!!\n5 o 6 espàrrecs verds\n4 o 5 xampinyons grans\nFormatge tou de til·lers\n- Tallar els espàrrecs per la meitat longitudinalment i posar-los 4-5 minuts al microones a velocitat mitja perquè es coguin.\n- Mentrestant pelar i tallar els xampinyons a làmines, i coure en una paella amb un raig d’oli d’oliva. Quan els espàrrecs ja estiguin incorporar-los a la paella juntament amb els xampinyons, sal-pebrar.\n- Deixatar dos ous, posar una mica de sal i fer la truita en una paella tipus crep, és molt important que la paella que utilitzeu no s’enganxi, i ajudeu-vos d’un plat per donar-li la volta. Fer un altre crep de truita amb els altres dos ous.\n- Tallar el formatge a làmines, posar-lo al gust al mig de la crep, al damunt afegir la verdura, i agafar els extrems i fer com un rotlle. És molt important muntar el plat de seguida que les truites estiguin i així aprofitarem l’escalfor perquè es fongui el formatge.\nAhh! Ja ser que el Nadal ja ha acabat, properament canviaré la imatge del bloc però és que hem tingut algun problema tècnic amb el dissenyador gràfic! ;)\nPublicat per Lídia a 14:07\nGastroadikta 20 de gener de 2012, a les 15:05\nQuin farcit més bó per aquesta truita-crep!\nJudith 21 de gener de 2012, a les 20:57\na casa normalment és diumenge! jajajajajaja. Aquesta ha d'estar boníssima. Moltísimes gràcies bonica per participar. Molts petonets\nEls fogons de la Bordeta 22 de gener de 2012, a les 10:38\nLes truites a casa qualsevol dia van bé, què bones i versàtils! Aquesta ha de ser genial!\nAnna 25 de gener de 2012, a les 10:10\nAi, el tou dels til·lers, quina delícia!! :D I en crepe, ben fos, amb els espàrrecs... jaja M'has donat una idea genial per al sopar del proper dilluns ;)\nNo et preocupis per la imatge del blog; de fet a mi m'agrada, em fa pensar que encara estic de vacances!! jaja\nyanmaneee 27 de juliol de 2020, a les 5:00\nCarpaccio de vedella amb vinagreta de mostassa antiga\nCreps de truita amb espàrrecs verds, xampinyons i ...\nColiflor amb beixamel de curry\nCrema de carxofes amb xips\nMilfulls de salmó, carbassó i formatge


Les biblioteques recuperaran les sales d'estudi, el servei de premsa i les activitats de foment lector - Alcoi23\nLa totalitat de Biblioteques Municipals recuperaran els serveis habituals de sales d’estudi, consulta en sala, premsa diària i activitats de foment lector a partir de dilluns 22 de març.\nAquesta volta a la normalitat es realitzarà al 50% de l’aforament i complint totes les normes higièniques per la COVID-19.\nObriran de dilluns a divendres amb els següents horaris:\n• Biblioteca Central R. Senabre: 9 h – 14 h; 16 h – 20.30 h\nRecordem que des del dilluns estan oberts els gimnasos i pavellons i que després del canvi en el decret de Conselleria ja poden tancar a les 22 hores.\nSeguint amb el tema de l’esport recordem que la Conselleria de Sanitat Universal i *Salut Pública va anunciar que valorarà la setmana vinent les mesures actuals que regulen l’esport en la Comunitat Valenciana. Si la situació epidemiològica continua estabilitzada en una incidència acumulada per davall de 50 casos per cada 100.000 habitants (nivell de risc baix), la responsable del departament, Ana Barceló, va assegurar que revisarà les mesures en el sentit de relaxar les restriccions.\nAnteriorEl Conservatori de Dansa d’Alcoi celebra la seua setmana cultural\nSiguienteEl alcoyano Jorge Barroso presenta un amor poco convencional y misterioso en ‘Dame tu alma’